fr hu hu hu hu hu hu hu hu hu hu it hu hu hu hu hu it hu en it hu hu hu en de hu es de ca fr it fr nl de nl en en hu en et it en en hu it hu en hu hu hu hu hu hu fr hu hu hu en hu en hu en hu en hu hu hu hu hu en en hu en hu hu hu hu hu hu hu hu hu hu hu en en hu hu hu en hu hu hu en hu hu en hu hu hu hu en hu hu hu en hu hu hu hu hu en hu hu en hu hu hu hu hu en hu en hu hu hu hu hu hu hu hu de pt pt tr hu hu fr it de en es pl es en fr fr it de de sv en es en de hu fr it de it de sv en fr de cs en it it de sv en fr fr ca hu fr it it de sv en fr ca fr en it it en sv en fr ca de fr it it en sv en fr it hu fr it it en sv en fr it hu fr it it en sv en fr nl de hu fr it de en sv en nl de de en it de en sv en nl de nl hu en it de en sv en nl nl en en de en it de en sv en en en hu en it de en sv en en en nl hu hu hu hu hu hu hu pt pt hu en sv fr de de fr fr fr sv en fr en ja fr de fr es nb fr de en fr hu fr de sv en ur de de hbs_lat fr fr fr fi en de nb es da tr es ur bn sv en cs es fr fr fi fr fi it en ja ja fr ja en fi fi fr en fr ja en ja fi sv de fr fi ja fi en fi en en fr ja ja fr ca fr fr de ca de de de ur fr fr en de nb fi fr da tr es en bn ur sv fr da es fr es fi fi fi fi en fi es fi fi de es en sv fr ja en fi fr fi fi sv fi ja fi fi fi de fr fr nb fi fi de fi fr de pl ca de de de ur fr tr fr en nb fi es da fr en es pl bn ur sv fr cs fr it fi de fi fi fi ja es fr en nb en fr nb en en ja fr de fi fi fi fi es de fr en fi fr fi fr de en de fr sv de en sl ca de de de ur ur fr fr tr fi es da fr en es pl bn sv la fr cs fr fr en fr ja fi fr nb fi fi ca de fr fi fi fi fi fr fi fr fr fr fr es fi fi de nb fr fr fi en ja fi fi fr fr fr ar ca de ur de de ur fr fr tr en fr fi es da en es pl bn nb sv la ja cs fr fr fi fr fi fi en fr fr sv en fi en en fr fr en fi ja de ca ja fr sv ja en fr en en ja fi de fi ja de en fr fr fr sv en en ca en de de ur tr fr fr en fr fi es da en es pl bn nb da la sv fr cs fr fr ja fr sv fr en en ja fi de fr fi en en fi sv fi fi en ca fr fr fi fr fr fi fr fr en en en fi fr es de fr fr de fr fr es ca en de de ur ur fr fr en fr fi es da en es pl bn nb da la de sv fr cs it sv en es de ja fi fr fr ja ja de sv en sv en sv ja en en ja fr fr fr fr fr en en de fi fr fr fr fr fi fi ja fr de en fi fr fr sl ca en de de ur ur fr fr en fi es da en es pl nb bn da la de sv fr cs fr en en en fi fi fr fr fi fi en en fi fr nb en ja es fr de it fi ca fr fr en fi de fr en ja en fr fi ca ja en fr fr en fr en sv en de de ur ur fr fr en fr fi es da en es pl bn ru de sv la fr da fr fr fi fi en fi fi fr fi en ja sv fr ja fr sv ja en fr en nl sv en fr en fr fi fi fi sv fi fr sv fr fr fr fr de ja fi fr de en en de de ur ur fr fr en fr fi da en es pl bn ru de en sv la fr da de fi fr en fi fr fi de fr fi de fr en fr sv fr de sv sv fr nl sv fr ja fi sv en en fi fi fi fi fr sv en fi fr ja fi fr en de sv en de ur ur ru fr fr en fr fr fi da es en es pl de bn de en sv la fr da nl sv fi sv en fr fr sv fi fr fr fr fr fi de fr fr es fr fr fr fi de en fr fr fi nl en fi en fi fi en fr de fr fi sv fr ja fr nb ja fi en de sv en de ur ur ru fr fr en en fr fi da en es pl de bn de en sv la fr da nl fr fr fi en fr fr fi fr fi fi fr en fr de fi fi nl sv fi en en sv en fi fi fr de fr en en fi en en fr ja ja en fr en ja fi fi de en de en en de ur ur en fr fr en nb fr fi es da en es pl ru bn de en sv la fr cs en fi de nb en fi fr fr fi fr ja fr fr sv fr ja fi fr en en ja fi en de es es en en ca fi fr fi fi en fr fr fi es fi ja sv fr fr en en de pt en de ur ur en fr fr en nb fr fi es da en es pl ru bn en de sv la fr cs en fr sv en fr fr fr fi de de en fr en en sv fr fr fr fr sv es sv nb nl en en fi fi sv fr en fr es sv fr de fr fi de en en fr en en sv hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu
Scuderia Toro Rosso – Wikipédia
A Scuderia Toro Rosso (magyarul vörös bika) egy Formula–1-es csapat volt, amelyet az osztrák Red Bull italvállalat és az egykori Formula–1-es versenyző, Gerhard Berger alapított. Az olaszországi székhelyű csapat 2006-tól volt jelen a sportágban, miután Paul Stoddart 2005 végén eladta megmaradt érdekeltségét a Minardinál. A Toro Rosso a Red Bull Racing fiókcsapataként működött, de 2010-től teljesen önállóan. 2008-ban Berger eladta érdekeltségét, azt követően csak a Red Bull volt a tulajdonosa.
Red Bull Toro Rosso Honda (2018-2019)
0 (legjobb eredmény: 6., 2008 és 2019)
2007 és 2013 között V8-as Ferrari-motorokat használtak, miután a Red Bull, mint anyacsapat, inkább a Renault-val szerződött le. 2014 és 2017 között ők is Renault motorokat használtak, kivéve 2016-ban, amikor előző évi Ferrari-motorokat kaptak. 2018-tól a Honda partnerei voltak. A csapat első és egyetlen futamgyőzelmét a 2008-as olasz nagydíjon szerezte Sebastian Vettel. Abban az évben érték el legjobb világbajnoki helyezésüket is, hatodik helyen végeztek a konstruktőrök között, megelőzve az anyacég első számú csapatát is.
2020-tól kezdve a csapat Scuderia AlphaTauri néven folytatta szereplését a Formula–1-ben.
1.4 Renault-motorral, egyéves Ferrari-kitérővel (2014–2017)
A csapat elődje az 1985 és 2005 között a Formula-1-ben versenyző Minardi csapat volt. Annak ellenére, hogy a szurkolók körében nagyon népszerű csapat volt, sosem volt túlzottan sikeres: egyszer sem állhattak dobogóra, és negyedikek is mindössze háromszor lettek. Paul Stoddart állítása szerint többen is megpróbálták megvenni a csapatát, de ő nem volt hajlandó eladni, csak olyannak, aki továbbviszi a csapat hagyományait és az olaszországi alapokat.[1] A Red Bull ilyen feltételek mellett hajlandó volt megvenni a csapatot és Faenzában hagyni a székhelyet, legalább 2007-ig.
Bár a csapat nevét megváltoztatták szponzorációs okokból, az olasz hagyományokat meghagyták. Ezért lett a csapat neve is olasz, a versenyistállókra használatos "Scuderia" megnevezéssel.
2006-ban a Scuderia Toro Rosso két versenyzője az olasz Vitantonio Liuzzi és az amerikai Scott Speed voltak. Csapatfőnöke az osztrák Franz Tost, aki egy ideig a Williams-BMW-nél dolgozott. Motorokat a Cosworthtól kaptak, mint előttük a Minardi. A kasztni az előző évi Red Bull módosított verziója volt, amely miatt több csapat panaszt emelt, hiszen a Concorde-egyezmény alapján minden csapat köteles saját magának autót tervezni. A Toro Rosso azonban azzal érvelt, hogy a kasztnit még 2004-ben a Red Bull jogelődje, a Jaguar tervezte, az pedig a Ford Motor Company tulajdonát képezi, és ők tőlük vették - ezt az érvelést pedig elfogadták. 2006-ban egyedül használtak V10-es motort, melyeknek azonban le kellett fogni a teljesítményét - ez egy költségcsökkentési kedvezmény volt, amit a többi csapat szavazott meg nekik.[2] Az eredeti elképzelés szerint Squadra Toro Rosso lett volna a nevük, de végül az autósport hagyományaihoz jobban illő Scuderia mellett döntöttek. A csapat 2006-os pályafutásának fénypontja az amerikai nagydíj volt, amikor Liuzzi a nyolcadik helyen ért célba Nico Rosberg előtt. A támogatások ellenére a 10 hengeres motorral a csapat csak egyszer tudott pontot szerezni, köszönhetően a többi csapat folyamatos fejlődésének. A Toro Rosso versenyképesebb volt az előd Minardinál, a világbajnokságban két csapat végzett mögötte. (A Midland és a Super Aguri nem szereztek pontot).
A 2007-es évadtól minden csapat egységesen a Bridgestone gumiabroncsokat kezdte használni, mely gumik terén a csapatok közötti esélyegyenlőséghez vezetett. Ezenkívül a 10-hengeres Cosworth-motorok helyett már a Ferrari V8-asait használták - igaz, az előző évieket. A Red Bull Racing Team a Ferrari partnere volt 2006-ban, de 2007-ben a világbajnok Renault motorjait szerette volna alkalmazni. A szezon elején a korábbi pilóták, Vitantonio Liuzzi [3] és Scott Speed kezdtek versenyezni, majd az esős európai nagydíj után, ahol az amerikai – ahogy csapattársa is – kicsúszott a pályáról, Speed pedig vitába került a csapatfőnök Franz Tosttal.
Vettel a 2007-es brazil nagydíjon
Az eset után a végül Toro Rosso augusztus 31-én bejelentette, hogy a magyar nagydíjon a távozó Scott Speed helyett a BMW Sauber tesztpilótája, Sebastian Vettel fogja vezetni az autót.[4] A kínai nagydíjon érte el a csapat történetének legjobb eredményét, ugyanis Vettel a 4., míg Liuzzi a 6. helyet szerezte meg, így tehát a Toro Rosso 8 ponttal távozhatott a versenyről, mely pontállás – ugyan még egy futam hátravolt az évadból – nem változott a továbbiakban. Összességében a 2007-es év sikertelen és kiábrándító volt
2007 augusztusában ismertté vált, hogy a 2008-ban Liuzzi távozik és Vettel mellé a francia Sébastien Bourdais szerződik csapattársnak. A társtulajdonos Dietrich Mateschitz egy svájci magazinnak elárulta, hogy a csapatot még 2010 előtt eladják, mivel minden csapat saját autóval kell majd induljon a jövőben, de végül teljesen felvásárolta a csapatot.[5]
Bourdais az STR3-mal a brit nagydíjon
A csapat 2008-as konstrukcióját, az STR3-at csak Monacóban használhatták először, miután Bourdais a prototípust a barcelonai teszten összetörte. Bourdais első pontjait az Ausztrál Nagydíjon szerezte, ahol hetedik lett. Vettel Monacóban ötödik lett, majd a csapat folyamatosan javuló tendenciát mutatott. Belgiumban egy ötödik és egy hetedik hellyel csodás futamot követően kettős pontszerzést értek el.
A két Toro Rosso a japán nagydíjon
Az olasz nagydíj időmérő edzésén hatalmas eső fogadta a mezőnyt, ahol Vettel megszerezte élete első Formula–1-es pole-pozícióját. Ezzel ő lett a Formula–1 történetének legfiatalabb pole-pozíciót birtokló pilótája. A versenyen a mezőny a biztonsági autó mögül rajtolt el, Sébastien Bourdais a rajtrácson ragadt, csak a bokszutcában tudták beindítani autóját hogy a mezőny után tudjon eredni. A biztonsági autó a második kör végéig kinn is maradt. Amikor végre elindultak, Vettel megtartotta első helyét, és Kovalainennel szemben növelni is tudta előnyét. A versenyt végül – végig vezetve – több, mint 10 másodperces előnnyel nyerte a finn pilóta előtt, ezzel a Formula–1 történetének legfiatalabb futamgyőztese lett, 21 évesen és 74 naposan. A levezető körben Vettel olaszul köszönte meg a csapatnak az áldozatos munkát. Az összetett pontversenyben Vettel győzelmével feljött a 9. helyre, és a közvetlenül előtte lévők sem voltak elérhetetlen távolságban tőle. Sébastien Bourdais csak a 18. helyen futott be így nem szerzett pontot. A pódiumon a díjátadás rendkívül felfokozott hangulatú volt, a Ferrari és Toro Rosso rajongói üdvrivalgásban törtek ki, és együtt ünnepelték Vettel és a "második számú" olasz csapat, a Toro Rosso győzelmét. A Ferrarit leszámítva a Toro Rosso volt az első olasz csapat, amely futamot nyert az 1957-es német nagydíj óta, amit Juan Manuel Fangio nyert meg egy Maseratival.
A 2008-as szezonzáró, esős brazil nagydíjon Vettel néhány körrel a verseny vége előtt előzte meg az 5. helyért Lewis Hamiltont, akinek szintén ugyanazt a helyet kellett megszereznie a világbajnoki címért. Végül mindketten megelőzték a száraz pályás gumikon, lassan haladó Timo Glockot, és ezzel Hamilton világbajnok lett.
A Toro Rosso 39 pontjával kilépett a sereghajtók közül és 6. lett a konstruktőri világbajnokságban, megelőzve a Red Bullt is. Vettel nagyszerű eredményeivel kiérdemelte, hogy a Red Bull leszerződtesse őt a következő évre.
Bourdais a maláj nagydíjon
Vettel távozása után a csapatnál a Red Bull tesztpilótája, Sebastien Buemi kapott lehetőséget, hogy megmutassa mit tud. Csapattársát, a csapat tavalyi pilótáját, Sébastien Bourdais-t július 16-án kirúgták a csapatból gyenge szereplése miatt. Helyére a spanyol Jaime Alguersuari ülhetett be,[6] aki a magyar nagydíjon a 15. helyet szerezte meg, megelőzve csapattársát. A csapat tizedik, és utolsó helyen fejezte be a bajnokságot, mely sok szempontból nehéz volt számukra.
A 2010-es szezon se kezdődött jól a csapatnak. Bahreinben Buemi az utolsó körben kiesett Algersuari pedig nem szerzett pontot. A következő futamon is pont nélkül maradtak. Viszont Malajziában a jó guminak köszönhetően körbeautózgatták a mezőnyt. Algersuari kilencedikként ért célba, és így megszerezte élete, és az STR 5-ös Toro Rosso első 2 pontját. Buemi sajnos még egyszer kiment, így borult a papírforma. Ezt az autójukat az új szabályok alapján már maguknak kellett megtervezniük, a Red Bull nem adhatott nekik kasztnit. A bajnokságot a kilencedik helyen zárták.
Daniel Ricciardo a 2012-es Jerezi teszten
2011-nek is Alguersuari és Buemi vezetésével vágtak neki, míg tesztpilótaként Daniel Ricciardo csatlakozott hozzájuk. Első pontjaikat már Ausztráliában megszerezte Buemi, majd Kínában kettős pontszerzést ünnepelhettek. Az Olasz Nagydíjon Alguersuari hetedik lett, ennél jobb eredményt nem ért el a Formula–1-ben. A csapat 41 ponttal a nyolcadik helyen zárta az idényt.
2012-től egy alapvető szemléletváltás kezdődött a csapatnál, ugyanis a Red Bull, mint anyacsapat "tehetséggondozójaként" kívánták azt üzemeltetni.[7] Ennek első jeleként máris elbocsátották két pilótájukat, helyettük Daniel Ricciardo és Jean-Éric Vergne vezethettek ebben az évben. Bár az első két versenyen pontokat szereztek, ezt követően már csak Belgiumban sikerült, így végül a konstruktőrök között is csak az újonc csapatokat tudták megelőzni.
2013-ban a csapat megtartotta Vergne-t és Ricciardót. Alkalmanként szereztek néhány pontot, a szezon közepétől viszont érdekessé vált a helyzet, amikor Mark Webber bejelentette visszavonulását az idény végén. Vergne és Ricciardo egymás ellen versenyeztek a Red Bull jövő évi versenyzői üléséért, melyet végül az ausztrál nyert el, miután összességében jobban teljesített. Maga a csapat a 8. helyen zárta a bajnokságot.
Renault-motorral, egyéves Ferrari-kitérővel (2014–2017)Szerkesztés
Jean-Éric Vergne a Japán Nagydíjon, 2014-ben
Miután eldöntötték, hogy a turbókorszaknak a Renault motorjaival vágnak neki, a távozó Ricciardo helyére leszerződtették az orosz Daniil Kvyatot. Kvyat ígéretesen kezdett, az ausztrál futamon minden idők legfiatalabb pontszerzője lett. Az autó viszonylag jó konstrukció volt, egyetlen problémája a Renault az évi problematikus energia-visszatápláló egysége volt, meghibásodásra hajlamossággal. A Belga Nagydíjon bejelentették, hogy a 17 éves Max Verstappen váltja a következő évtől Vergne-t, aki így meglepetésszerűen ülés nélkül maradt. Váratlan esélyként jelent meg előtte, hogy az idény vége felé Sebastian Vettel bejelentette, hogy elhagyja a Red Bullt, és Kvyat került a helyére. Vergne hiába szerzett jóval több pontot az idényben, mégis megváltak tőle.
A két Toro Rosso a Maláj Nagydíjon, 2016-ban
2015-ben Carlos Sainz Jr. került a csapathoz, és vele együtt Max Verstappen. A Toro Rosso meglepően jól teljesített, több negyedik helyet is begyűjtöttek és rendszeresen bekerültek a TOP10-be. A csapat 67 ponttal a hetedik lett.
2016-ban érdekes lépésre szánta el magát a csapat. A Renault motorjait lecserélték a Ferrari erőforrásaira, költséghatékonysági szempontokból. Ezek a motorok viszont nem voltak újak, hanem az előző éviek, következésképpen idény közben egyre nagyobb lett a lemaradásuk, mert nem kaptak érdemi fejlesztést. Nem is voltak jelentős eredményeik, alkalmanként gyűjtöttek pontokat. A negyedik verseny után a nagyszerű teljesítményt nyújtó Verstappent felvitték a Red Bullhoz, helyére Kvyat került vissza a Toro Rossóhoz, aki egészen addig gyenge teljesítményt nyújtott. A lefokozást sem viselte túl jól, eredményei elmaradtak a korábbiaktól.
A sikertelenség miatt 2017-ben ismét Renault-motorokra váltottak, azonban a motorpartnerrel való viták miatt azokat csak "Toro Rosso" néven használták. Versenyzőpárosukat megtartották, de az idény közben azt lecserélték. Ugyanis a Maláj Nagydíjtól kezdődően Pierre Gasly ült be Kvyat helyére határozatlan időre.[8] A következő nagydíjtól Carlos Sainz Jr. átült a Renault csapatához, a helyére visszakerült Kvyat.[9] Mivel Gasly a japán Super Formula Championship bajnokságban indult, egy futamot ki kellett hagynia, és a helyére az új-zélandi Brendon Hartley ült be, a csapat korábbi aspiránsa. Mexikóban aztán ismét kitették Kvyatot, ezúttal véglegesen,[3] így a csapatban Gasly és Hartley indultak az utolsó versenyeken. A csapat a hetedik helyen zárt, de a Renault-motor megbízhatatlansága miatt számos rajtbüntetés hátráltatta őket a szezon során. A viszony akkor mérgesedett el a motorszállítóval, amikor a Toro Rosso részéről úgy vélték, a Renault a gyári csapatát látványosan előnyben részesíti, ami azért volt fontos, mert velük versenyeztek a bajnokságban.
Brendon Hartley a 2018-as szeron előtti teszten, Barcelonában
Daniil Kvyat az utolsó Toro Rossoval a 2019-es szezon előtti teszten
A rossz viszony miatt a Toro Rosso 2018-ban megszabadult a Renault-motoroktól, és helyettük a McLarentől távozó, hároméves sikertelenséget elkönyvelő Honda érkezett. Bár sokan szkeptikusak voltak, a japán gyártó és a Toro Rosso nagy reményeket fűztek a jövőhöz. A tesztek során kiderült, hogy egy megbízható és gyors autót építettek. A Gasly-Hartley versenyzőpárost megtartották, előbbi a bahreini futamon elért negyedik helyével mind a csapat, mind a motorszállító részéről hosszú idő óta a legjobb eredményt futotta. Abban az évben 33 ponttal mégis a kilencedik helyen zártak, főként azért, mert maga az autó nem volt annyira gyors, és mert Gasly remek eredményeit Hartley nem tudta hozni. Az év végén meg is váltak tőle. 2019-nek új pilótapárossal futott neki a csapat: Gaslyt előléptették a Red Bull-hoz, a helyére pedig nagy meglepetésre Kvyat került vissza. Hartley megüresedett helyére az utolsó pillanatban egy Formula–1-es berkekben tapasztalatlan thaiföldi versenyzőt, Alex Albont ültették be. Az év kicsit nehezen indult, egy-egy pontokat gyűjtögettek, de például Albon mindjárt élete második versenyén pontszerző lett úgy, hogy rutintalan volt. A csapat első nagy villantása a kaotikus német nagydíjon Kvyat által elért harmadik helye volt, mely a csapat második dobogós helyezése volt 11 év után, amelyet még Vettel győzelmével értek el. A nyári szünet után Albont előléptették a Red Bullhoz, míg Gasly visszakerült a csapathoz.[10] Az év második felében alkalmanként gyűjtöttek pontokat, majd az eseménydús brazil futamon Gasly parádés versenyzéssel, helyezését csatában az utolsó pillanatokig megtartva a második helyen futott be.
A csapat névadó főszponzora és alapítója a Red Bull energiaitalgyártó konszern, amely más sportágakban is előszeretettel nevezi át tulajdonolt csapatát. A csapat olasz gyökereire tekintettel a név Toro Rosso, már csak azért is, hogy elkerüljék a "gyári" Red Bull csapattal való összetévesztést. A Toro Rosso sokáig liláskék alapfestésű volt, rajta egy rajzolt vörös színű bikával, és ezen kívül szinte semmilyen szponzori felirattal. Később a bika kisebb lett, megjelent a Red Bull felirat is, valamint más szponzorok is megjelentek. A gyári csapattól való megkülönböztethetőség érdekében a sárga szín helyett aranyszínt használtak. A Toro Rosso 2018-tól teljesen új festést használ, metálkék alapon ezüst és piros színekkel, amellyel a dobozos Red Bull Cola kinézetét idézték fel. A csapat másik főszponzora a Casio óragyártó 2016 óta, melynek Edifice márkáját népszerűsítik.
Red Bull Toro Rosso Honda
Red Bull Toro Rosso Honda
(Félkövér: pole-pozícióból indult; dőlt: leggyorsabb kört futott)
A Toro Rosso teljes Formula–1-es eredménysorozata
Cosworth TJ2005 3.0 V10
Ferrari 056 2.4 V8
Ferrari 056 2.4 V8
Ferrari 056 2.4 V8
Ferrari 056 2.4 V8
Ferrari 056 2.4 V8
Ferrari 056 2.4 V8
Ferrari 056 2.4 V8
Renault Energy F1-2014 1.6 V6 turbó
Renault Energy F1-2015 1.6 V6 turbó
Ferrari 060 1.6 V6 turbó
Renault R.E.17 1.6 V6 turbó
Honda RA618H 1.6 V6 turbó
Honda RA619H 1.6 V6 turbó
† A versenyző nem ért célba, de teljesítette a verseny legalább 90%-át, így helyezését értékelték.
* Folyamatban lévő szezon.
A 2014-es szezonzáró abu-dzabi nagydíjon dupla pontokat osztottak ki.[11]
↑ „Irvine in talks over Minardi sale”, 2005. szeptember 2. (Hozzáférés ideje: 2019. július 29.) (brit angol nyelvű)
↑ Wayback Machine. web.archive.org, 2006. március 14. [2006. március 14-i dátummal az eredetiből archiválva]. (Hozzáférés: 2019. július 29.)
↑ a b Autosport. www.autosport.com. (Hozzáférés: 2019. július 29.)
↑ Vettel to race for Toro Rosso in 2008 - F1 - Autosport (angol nyelven). Autosport.com. (Hozzáférés: 2019. július 29.)
↑ Noble, Jonathan: Toro Rosso team put up for sale - F1 - Autosport (angol nyelven). Autosport.com. (Hozzáférés: 2019. július 29.)
↑ F1 : Alguersuari all signed up with Toro Rosso - ALGUERSUARI - F1-Live.com. web.archive.org, 2009. november 29. [2009. november 29-i dátummal az eredetiből archiválva]. (Hozzáférés: 2019. július 29.)
↑ Noble, Jonathan: Franz Tost says Buemi, Alguersuari were no longer fulfilling Toro Rosso's criteria (angol nyelven). Autosport.com. (Hozzáférés: 2019. július 29.)
↑ Red Bull junior Gasly replaces Kvyat for Malaysia (angol nyelven). ESPN.com, 2017. szeptember 26. (Hozzáférés: 2019. július 29.)
↑ Sainz to replace Palmer at Renault from Austin (angol nyelven). www.formula1.com. (Hozzáférés: 2019. július 29.)
↑ Hivatalos: Albon veszi át Gasly helyét a Red Bullnál! (hu-HU nyelven). M4 Sport. (Hozzáférés: 2019. augusztus 13.)
↑ Archivált másolat. [2014. március 16-i dátummal az eredetiből archiválva]. (Hozzáférés: 2014. március 17.)
A Wikimédia Commons tartalmaz Scuderia Toro Rosso témájú médiaállományokat.
Formula–1-portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Scuderia_Toro_Rosso&oldid=25234762”
Utoljára szerkesztve 2022. szeptember 3., 17:54-kor
A lap utolsó módosítása: 2022. szeptember 3., 17:54
A lap szövege CC BY-SA 3.0 alatt érhető el, ha nincs külön jelölve.